આજથી બરોબર ૩૨ વર્ષ પહેલા પંજાબના કુખ્યાત આતંકવાદી સંગઠન બબ્બર ખાલસાના આતંકવાદીઓએ વટવા જીઆઈડીસીની પંજાબ નેશનલ બેન્કમાં દેશી તમંચા બતાવી ૩.૧૨ લાખની લૂંટ કરી હતી. આ ઘટના પછી છેક ૨૦૦૮ સુધી અમદાવાદીઓએ ક્યારેય કોઇ આતંકવાદી ઘટનાનો સામનો કર્યો ન હતો. પણ અમદાવાદ સિરિયલ બ્લાસ્ટના એક વર્ષ પહેલા એટલે કે ૨૦૦૭માં એક આતંકવાદી ઘટના અમદાવાદમાં ઘટી ગઇ હતી જેનો અંદાજ ત્રણ વર્ષ પછી અમદાવાદ પોલીસને આવ્યો હતો.